कोरोना: टेस्टिंगचं टार्गेट पूर्ण पण अचूकतेचं काय?\nकोरोना चाचणी

सध्या देशात किती चाचण्या होत आहेत?

ऑगस्ट महिन्याच्या सुरुवातीला एक आठवड्याचा हिशोब पाहिला तर भारतात दरदिवशी 5 लाख चाचण्या घेतल्या जात आहेत. अवर वर्ल्ड इन डेटा नावाच्या वेबसाईटने यासंदर्भात माहिती दिली आहे. 

केंद्र सरकारतर्फे जारी करण्यात येणारे चाचण्यांचे आकडे थोडे अधिक आहेत. हा मोठा आकडा आहे परंतु याकडे भारताच्या प्रचंड लोकसंख्येच्या माध्यमातून पाहायला हवं. 

भारतात दरदिवशी एक लाखांमागे 36 चाचण्या होत आहेत. दक्षिण आफ्रिकेत हे प्रमाण 69, पाकिस्तानात 8, युकेत 192 असं आहे. 

पंतप्रधान मोदी यांनी दरदिवशी 10 लाख चाचण्या घेण्यात व्हाव्यात असं वाटतं. भारताची लोकसंख्या 130 कोटीपेक्षा जास्त आहे. 

भारतात टेस्ट किट कोणते वापरले जात आहेत?

कोरोनाविरुद्धच्या लढाईत टेस्टिंग अर्थात चाचण्या हा एक महत्त्वाचा टप्पा आहे. मात्र ज्या पद्धतीने चाचण्या होत आहेत ते जाणकारांसाठी चिंतेचा विषय आहे. 

संपूर्ण जगभर पीसीआर (पॉलीमेरास चेन रिअक्शन) टेस्ट सर्वमान्य आहे. यामध्ये जनुकीय गोष्टींना स्वॅब सँपलपासून विलग केलं जातं. 

प्रथिनं आणि चरबीला जनुकीय गोष्टींपासून विलग करण्याकरता रसायनांचा वापर केला जातो. सँपल्स मशीन अनॅलिसिस साठी ठेवलं जातं. 

चाचण्यांसाठी कोणते किट वापरले जातात?

याला टेस्टिंगचे गोल्ड स्टँडर्ड अर्थात सर्वोत्तम मानकं म्हणून मानलं जातं. भारतात याची किंमत खूप जास्त आहे आणि टेस्टिंग प्रोसेसला आठ तास लागतात. अंतिम निष्कर्ष हाती येण्यासाठी एक दिवस लागू शकतो. सँपल्स प्रयोगशाळेपर्यंत पोहोचायला किती वेळ लागतो यावरही ते अवलंबून आहे. 

टेस्टिंगची क्षमता वाढवण्यासाठी भारतीय अधिकाऱ्यांनी स्वस्त आणि झटपट निकाल देणाऱ्या प्रणालींचा वापर सुरू केला. याला रॅपिड एंटीजन टेस्ट म्हटलं जातं. जगभरात डायग्नोस्टिक किंवा रॅपिड टेस्ट म्हटलं जातं. 

ही टेस्ट प्रोटिनला ज्याला एंटीजन म्हटलं जातं त्याला वेगळं करते. या टेस्टचा निकाल 15 ते 20 मिनिटात मिळू शकतो. 

मात्र हे टेस्टिंग पूर्णत: विश्वसनीय नाही. काही प्रकरणात या टेस्टची अचूकता निम्म्याहूनही कमी आहे. व्हायरस हॉटस्पॉट्स आणि हेल्थकेअर सेटअपमध्ये या टेस्टचा वापर प्रामुख्याने होतो. 

तुम्हाला आता कोरोनाचा संसर्ग झाला आहे की नाही हे या टेस्टमधून कळतं. अँटीबॉडी टेस्टमध्ये तुम्हाला आधी कोरोनाचा संसर्ग झाला होता का हे कळू शकतं. दोन्ही टेस्टमध्ये फरक आहे. 

भारतीय वैद्यकीय संशोधन परिषदेने...\n\ntl;dr:
पंतप्रधान नरेंद्र मोदी यांनी येत्या काही आठवड्यात दरदिवशी 10 लाख कोरोना चाचण्याचं उद्दिष्ट ठेवलं आहे जेणेकरून कोरोनाचा प्रादुर्भाव आटोक्यात आणता येईल. हे उद्दिष्ट पूर्ण होऊ शकतं का? ज्या चाचण्या घेतल्या जात आहेत त्या विश्वसनीय आहेत का?